
Miralem RESULOVIĆ 


SAMOTNA MAHALA 


Sarajevo, 2006. 


Recenzija zbirke pjesama ,Samotna mahala" 
Miralema Resulovića 


Cežnja, žal i gorčina 


tuđini i u iščekivanju da , jutro rodi vedar dan" 

nastajali su stihovi Miralema Resulovića koje 

je on uobličio i ponudio nam u svojoj trećoj po 

redu zbirci pjesama pod naslovom ,,Samotna 
mahala". Na fonu prethodne dvije-zbirke ,,Izbjeglička 
tuga" (2001.g.) i ,, Na kraju svijeta" (2004.g.) i ova nova 
zbirka pjesama (do)nosi osjećanja koje plijene svojom 
iskrenošću i toplinom, nježnošću i tankoćutnošću. Iz 
njih provejava čežnja za rodnom grudom i tihi žal za 
mladošću , ali i gorčina egzistencijalističkog doživljaja 
svijeta. U tuđini koja ,0 vratu visi ko olovni ham" u 
hladnoj Kanadi u kojoj je protjeran iz svoje Bosne, 
Resulović kako vrijeme odmiče sve teže i bolnije podnosi 
otrgnutost od svog zavičaja. On je naprosto zaljubljen u 
svoj rodni kraj, i to ne krije, već tu ljubav hiperbolizira: 
,U mom kršnom zavičaju/ miriše i kišno nebo/ i huk vode 
iz ibrika...", Svoj senzibilitet tad pjesnik utapa u prirodi, 


i u gotovo nadrealističkom maniru stihuje: , Noć spava 
u nebeskim krošnjama" ili , Niz kulu se mjesec vižlasto 
spusti. U tim i takvim osjećanjima koja nadrastaju 
moguće, pjesnik otkrivajući svoje duševno stanje uveliko 
inspiriše i samog čitaoca da se nađe na njegovom mjestu. 
Kao da želi potvrdu od njega da ono lično neminovno 
svoj puni smisao nalazi samo u općem. Izvan toga, izvan 
svog ambijenta i sredine, čovjek će se osjećati kao ,riba 
na suhom" S te strane, čovjek neminovno mora biti vezan 
za svoju grudu zemlje, svoje korijene i ono što je, ustvari, 
njegova priroda. Dakako, Resulović u Kanadi nije svoj 
na svome. On sanja svoje suncem obasjano Trebinje 
i u hladnom i sumornom Windsoru još više tuguje za 
idiličnim mirom. 


tom intimnom košmaru, u raskoraku između 

tuđine i zavičaja, stvarnosti i ideala Resulović 

stihove , ispisuje i bunca"_i u njima lijek 

napaćenoj duši pronalazi u prošlim danima 
(pjesma ,,Žeđ mladeži moje"). Prožet nostalgijom on se 
danima svoje mladosti vraća kao nečemu štoje djevičanski 
čisto, što je neokaljano, pretvarajući ih u mit. Zamišljen 
nad svijetom u kome se ,kantarom tegoba mjeri" i 
krhkom ljudskom sudbinom (pjesma ,,Na Balkanu"), 
gdje :,,Izgubljen obraz u koprivi čaminja/ ponos stenje 
u kandžama bola/žedna duša pusti pijesak pije/smrtna 
pjena nevin život rola", pjesnik istražuje i odnos ljubavi 
i smrti. Za njega ljubav predstavlja pokretačku snagu 
pomoću koja se može i treba uspostaviti ravnoteža Za 
onim što je izgubljeno i narušeno (.Bšma" i ,Najla"). 


Smrt, opet, ne znači i kraj. Kod Resulovića se smrt javlja 
kao mjerilo vrjednovanja, kao mjera stvari i pojava. 


onačno, iznad svega stoji želja za povratkom, 
želja da se,,obnovi svoje gnijezdo" daje ,,sevdiše 
na svom sprudu" Resulovićevi stihovi na to 
upućuju. Mi ih samo toplo preporučujemo. 
Selman Selhanović 


BOSNA NAS ZOVE 


BOSNA NAS ZOVE 


Iza ovog okeana 
srednjeg mora 
i jadrana 
podno kršnih 
sivih gora 
plahih rijeka 

i mozgova 
razapeta zemlja 
ima 

međ' bezdanim 
virovima 
barutom je 
često oru 

te ljiljani 
procvijetaju 
prozboriše šadrvani 
obzoriše modri 
dani 

ranjena nas 
mati zove 

na toprake 
pradjedove. 


ZAVIČAJNA PJESMA 


Iščeznuh iz kršnih kosa 
podno Leotara 

i sada u beznađu spoji se 
pusta čežnja 

sa uzdahom 

u mojoj sjeti 

teče rijeka modrih rosa 
kroz pješčani oganj jutra 
ponad luke 

klokoće Tučevac 

i jedna zvijezda 

u njemu se kupa 
zapaljeno brdo 

dovu čini 

a mi izmoreni 

plivajući kroz 

tuđinsku pjenu 

ne osjećamo da 

nam se 

u njoj duša topi. 


POČITELJ 


Magičan je ovaj starac 
divno poji sevdalinku 

il' uslika bajan pejzaž 
svima nam je on na diku. 


Mramorastu krunu nosi 
biljurno svjetluca i gori 
vodnjikavim okom zrca 

dok s' Neretvom u zanosu zbori. 


Počitelj je mudri starac 
ponad gora našeg soja 
sa drevne ga kule mjesec 
zdravom mišlju napaja. 


SAMOTNA MAHALA 


Niz moju mahalu samoća se toči 
natruhle kapije pauk obuko 

pod trošnim sačakom golub se moći 
isčekujuć' nas čamotinju je oguko. 


Bijesan grom demirlukom lelija 

iz suhe zidine odron prijeti 

na šljemenu londža pendžer dobila 
to nam se nehaj stravično sveti. 


Gledam tako mahalu moju 
sokakom gušter bezvoljno miče 
iz bradate kule u olovnoj noći 
neko od obola nemoćan viče. 


A jablane vite na rubu baštine 
lahori njišu da pjesme poje 
nabujala rijeka šiba vrbovo rastinje 
hitre ribe po njima se poje. 


Iz mahale moje otperja sve što miče 
samo pelin u njoj vjećno cvjeta 

eh da se bar na nju neko okrene 

poput hitre laste il! zlatnog suncokreta. 


TESTEK 


Prozbori nježnost u mome gradu 
smasline odagna čemerna rosa 
cvokoće testek nad golom dušom 
to uči pradjedovu dovu spasa. 


Siroti skelet hajatom miče 

lelija ko sumorna trudna noć 

po praznom domu lutaju oči 
isčekujuć da li će Božiji emer doći. 


Niz kulu se mjesec vižlasto spusti 

u samotnu sobu bešumno uđe 
pomilova budžak u memlom hajatu 
ostavljenu stariču mahsus obiđe. 


A stara na šilti i sjedi i spava 
tundžina uči pred sabah što kuca 
godina dvanaest samoća je hrani 

i minula mladost što vavijek je bunca. 


Kiša se spusti, a oluk baje 
zadrhta zemlja i tamna meleća 
o dali će igda unuci doći 

da uz testek se penju 

i njena orohnula pleća. 


ŽEĐ MLADEŽI MOJE 


Divna je moja Bara biljurna 

i Dinjevac plaža kodiza bisera 
ponjima je hodila raskošna mladež 
i zanosna ljubav iskrena. 


Mirisne dunje na luninom sjaju 
brale su zrenik noći slađane: 
vite su grane drhtale ko vali 
slader im sad piju zore samotne. 


Presahli bunar pod stoljetnom murvom. 


u samoći se bildiše 
duboke bore od mokra konopa 
i minula prošlost tajanstveno izdiše. 


Vjetrovi teku vrulje pire 

blještava munja kroz karamluk vrvi 
zlatnom strijelom po jazu piše 

i procvale trešnje izbirljivo srmi. 


A žed naše mladeži mile 
sumori u dnu pustoga bunara 
iz njega se prognana dusa pjeni 
ko biljur sa kršnih njedara. 


DA JE ČOVJEK LASTAVICA 


Da je čovjek hitra ptica 
da doleti svome domu 
da obnovi svoje gnijezdo 
da prouči majci dovu. 


Da je čovjek glas iz žice 

da probudi rodnu grudu 
da miriše jorgovane 

da sevdiše na svom sprudu. 


Da je čovjek vrijedni dolap 
da ohladi svoje strasti 

u tuđoj bi zemlji hudoj 
izliječio čudne strasti. 


Da je čovjek brza strijela 
ili ko! zraka sunca 
otperjo bi svojoj Bosni 
baš ko hitra lastavica. 


MUNARA 


U mom kršnom zavičaju 
miriše i kišno nebo 

i huk vode iz ibrika 

dok bi abdest vaktom trebo. 


I mjesec bi abdestio 

na haremskom šadrvanu 
u sabah bi pokucao 

na demire beg Rizvanu. 


Munara bi procvala 

ko jorgovan u đardinu 
s'nje bi Bego ezanio 

ah, i sad osjećam tu milinu. 


Sad munara bolna leži 
zlotvorska je ruka skrši 
u ovom vaktu bez mirisa 
tuđina me žučna guši. 


Ljepotna će ona niči 
gdje se zače moje pleme 
crni korov nek iščezne 
a ostane zdravo sjeme. 


NOĆ U EGZILU 


NOĆ U EGZILU 


Noć spava 

u nebeskim krošnjama 
jedna zvijezda se budi 
dali će svoga potomka 
ikad vidjeti 

nada ne spava 

iz ibrika sabah navire 
ostalo je samo malo 
vremena 

neizvijesnost dahće 

u našim venama 

da li u tamnom vilajetu 
ima mjesta za 
protjerane duće. 

TUĐINA 


Tuđina ova kamena mrka 
o vratu visi ko olovni ham 
njeno nebo vječno čeka ' 
da jutro rodi vedar dan. 


Gromovi i tornada nekud hode 
hladne ih daljine u nepovrat vuku 
pjesmu rastanka ždralovi vode 
topeć u duši bol i muku. 


Miris juga nostalgično bruji' 
razbludno srce ko more talasa 
da to ljubavi strijela ne zuji 

il' majčina poruka spasa. 


A čovjek skamenjen biljure čeka 
da sreća očepi haznu glasa 
listajuć sudbinu čitava vijeka 
pokrije ga lišće ko pjena talasa. 


Tuđina ova kamena mrka 
o vratu visi ko olovni ham 
njeno nebo vječno čeka 
da jutro rodi vedar dan. 


VJETRENJAČA 


U sred grada vjetrenjača 
pokraj rijeke Detroit 
ovo nije prazna priča 
već živi pejzaž istinit. 


Kada silna voda huči 

ta se snaga vješto bere 
usred dugih ravnih polja 
vjetrenjača vjetar ždere. 


Istrošena i sad vrti 

da svijedoči staro vrijeme 
dva kamena žrvnja u dvorištu 
sada melju novo breme. 


Marljiv student za njim sjedi 
bistreč tešku nautiku 

da rijeku brodom para 

kad ukrča đačku muku. 

OKALJENI SNOVI 


U Windsoru Ontario 

i žalosna vrba cvjeta 

u njenim krošnjama zlatnim 
šumori požudna simfonija vjetra. 


Na riječnom sedefnom žalu 
biljure roda traži 

ledni moče je vali 

i kljun njen dugi 

šibat su neizmjerno stali. 


U Windsoru Ontario 

i vrba žalosna cvjeta 

po bujnim kosama njenim 
vižlasta se mjesečina skita. 


A ja siromašni pjesnik 
šaljem suzom okaljene snove 
iz tuđeg začaranog mraka 

u moju Bosnu genocidom 
obilježenog vakta. 


NA BALKANU 


Kunja mrak međ' maslinama pustim 
gonjen bičem gruboga ahlaka | 
prestravljenom mozgu naviru sjećanja 
o spaljenom moralu kokuznog Balkana. 


Izgubljen obraz u koprivi čaminja 
ponos stenje u kandžama bola — 
žedna duša pusti pijesak pije 
smrtna pjena nevin život rola. 


U maloj časi otrov hudi 

prazna savjest ga vječno lije 
čistog srca zdrav razum kuša 

u noćnu se moru vižlasto skrije. 


Tajne noći zubat led siju 

izmiven vapajem procijeđenih duša 
trepereć nebom ko kostrika suha 
kao da nerv iz obola puša. 


Čekaju gore raspjevano jutro 

blijed se suton i krvav rađa 

na spaljenoj meri šargan s' vukom spava 
u ljudskome rodu tinja vječna svađa. 

ISTINA 


ISTINA SE BUDI 


Sto me Zoveš majko 
ranim sabahom često 
kad znaš da me nišan 


u Potočarima čuva vječno. 


Itri moja brata 
. ponad malo više 
a starog nam baba 
. u hladne grudine skriše. 


Sada ranjen sabah 
Potočare budi 
olovna će sudba 
zlotvore da sudi. 


I dva generala 

što od sebe bježe 
čemerna im srca 
gnusni zločin steže. 


Amor nas je majko 
iz tame izbavio 
tvome se srcu . 
šehid približio. 

PROGONI 


U noći hladnoj sanjivih zvijezda 
bahato pu caju umorni kolani 
na ovom putu stravično nijemom 
vrište davljeni uzdasi gonjeno. 


Za tragom prognanih Bošnjaka 
ruše se svjetla odrona 

usred gnusne čemerne noći 
gluha se bezdan otvara. 


Strah ćuti nove progone 
svukud se sumnja ponavlja 
te guste maglene zavjese 
tope se u kobna ćutanja. 


Kaldrmom cvatu crvene ruže — 
po krvavom tragu što zlotvor rasipa 
a noć kad se stuli ko glavnja vrela 
mukla se sumnja u um dosipa. 


Zloćudni pauk pred špiljom kunja 
vreba žrtvu dunjalučkog raja 

vječno drži čakmak pri ruci 
iščekujući njena zvona i glas izdisanja. 


NA MEZARU 


Ukopajte me pod ovu lipu 
mehlem duši treba dati 
zasadite i plavi sumbul 
nek' mi poput oka cvati. 


Ovaj nišan nek! me čuva. 
u noći kada tama sipa 

i ruža ponad neka raste 
nek uzdahe nečije pipa. 


Kedrovi će zlatni viti 
učiti dove za naš rahmet 
sinovi će protjerani 
vječno pazit na emanet. 

CRNE KOPITE 


Ispod onog tamnog svoda 
mig daljine nekud vodi 
vrh krševa naših svetih 
tajni zenit eglen vodi. 


Iz sušnih vrela zefir piri 

sije sjeme olovnoga jada 
u svehloj duši čežnja plače 
te po sjeti čemer pada. 


Ponad Bosne bahat dršće 
horizonti 

akšam tugom boje 

dere oblak žedno polje 

i skamenjene snove moje. 


Črni konji nekud jezde 
crne im kopite oganj siju 
niko sabah u vrh gora 
sijuć rumen nadu griju. 


Spiri Bosno mračne strasti 
prangije spodoba i gada 
zdrava sjeta neće pasti 

u gust akšam kad u more pada. 


PREBOL 


Moja se duša puni 
rumenom nebeskom tišinom 
dok padaju ničice zvijezde 


pred mojom smrtnom blizinom. 


A život i smrt 

zajedno se druze 

u beznađu raskošnom 
tajnom putanjom kruže. 


Pjesnik je ko sabah 
umiven nadom sunca 
iz svoje svehle duše 
stihove ispisuje i bunca. 


Život gleda ko behar 
što sa grana sipa 

i! ko roj nota iz klavira 
dok osjećaj dušu pipa. 


O koliko tegobnih dana 
kroz taj život rola 

koliko je neizvjesnih noći 
do smrti i prebola. 

POSLUŠNOST 


Krnjatak se mjeseca 
u pomračini gasi 
razmahuje se sumnja 
kroz nebeske tišine 
strpljenje se zavuklo 
u slutnji dihće 

sila ga aršinom mazi. 


Sumnjive čvrstine 
tonu u samoću 
opasne se igre 

u osveti lome 

svi carevi nisu bili 
tamnice hladne 
odveć i sad ima 
uzdaha i 

poslušne slobode. 

ARAPKINJA 


ARAPKINJA 


Rasplakujem sne 

na rubu moga grada 

u sjeti mi Arapkinja 
zavijena u robu crnu 
kao paučina razapeta 
titra 

pod trepavkama dugim 
dva raspjevana oka vire 
plove ka srcu mome 

i zemlja pod njom 
puca od siline 

zaista sretoh možda 
divnu Arapkinju 

iz zanosne Medine. 


37 


38 


ESMA 


Pomamna ženo ko bijesno more 
sad plutaš u suznom oku mom 
kad tihe dalge sprudom zažubore 
želje mi nose vrelom srcu tvom. 


Razulareni burin kad obalom se vere 
vrbe zatrepere ko sedefna harfa 

na zgužvanom pijesku sjeta se stere 

tad zanos precvjeta ko bosilj ak iz škafa. 


Budi mi vrbo sklonište moje milo 
Ko luni oblak u hiljadu i jednoj noći 
pod tvoj šumor sve sam snove skrio 
dok tonem u akšam isčekujuć 

dal! će Esma doći. 

GITARA 


Niz vrat gospodski vitki 
padaju srebrene vlasi 
ruke ih miluju nježno 
terzijan ih prebira i mazi. 


Iz okruglih usta izvire eho 

ko zefirna harmonija s' šadrvana 
iz veselog srca radost klija 

ko miris iz proljetnog đulistana. 


Kad utihne kajda, a mjesec izviri 
iza zlatnih kedrova i tisa 

odapne se osmijeh tajanstven i mio 
ispod dugih srebrenih pletenica. 

NAJLA 


Dal se sjećaš lijepa Najlo 
Željeznice vode bajne 

poj slavuja iz vrbaka 

i Ilidže mjesečinom procvjetale. 


Kad smo nekad srećni bili 
na Igmanu akšam brali 
sa Vratnika seirili 

kraj Bendbaše sevdisali. 


A!" taj izvor sreće svehnu 

kao grančica jasmina 

ko morna ruka u pjesnika 
bakren ibrik i predivna Emina. 


Dok mi srce jošte gori 
siđi Najlo sa čardaka 

iz duše pjesma k' tebi teče 
izbavi me iz ćorsokaka. 


INTIMNA PJESMA 


Kraj bagrema bunar voda hladna 
pred akšam se momče umivalo 
u bunaru mjeseč ugledao 
zanosno ga tiho zapitao. 


Sjaj mjeseče tako ti mladine 

da li vidiš Halimine obline 

kad zahvata bunar bistru vodu 

pod mirisnom bagremovom svodu. 


Kad ibriči vodu izlijevaju 

i bujne joj grudi zahlađuju 
tad i đeram od ljepote strekne 
te mi kabo po očima zvekne. 


Ti junače mlađahni Nezire 

siđi k' meni u bunarske dubine 
pa da vidiš lijepu Halimu 

kako strasno grli mjesečinu. 

KANTAR 


POMAGAČI 


Po gradu se bahat vere 
sapću zvona 

u kasabi 

nema više munara 

na putu 

zmija razapeta 
nakostriješena pišti 
dusi se dozivaju 


Neumoran dolap 
našu bol pije 

u Bosni miloj 
pomagači pomažu 
svi butum pomažu 
nigdje se pjesma 
ne čuje. 

KANTAR 


U kileru ponad badnja 
visio je kantar stari 
mjerio je dušu obraz 
dok se narav ne batali. 


Mjerio je i dan i noć 
u begovom bir zemanu 
putovo je s' karavanom 
u Đogata na samaru. 


Mjerio je gladan harar 
mudre glave po sto puta 
pratio je alčak oko 

da zbog oke ne zaluta. 

A siroti neki starac 
sprave stare se dokopao 
u prolazu nekom strancu 
budzašto je prodao. 


U Kanadu kantar stigo 
da svijedoči staro vrijeme 
da prozbori oka s ' libom 
da je i ona soj i pleme. 


S' kantarom se tegoba mjeri 
dok je glava hladna bistra 
al' se obraz ne izmjeri 

ako nije savjest čista. 

U SNU PJESMA 


Stasit mladić i gitara 

na sniježnom polju kanadskom 
sterala se pjesma stara 

o hrabrom junaku indijskom. 


Divila se breza kajdi 
samotna strijepeći 
bacala je širok pogled 
dal' će tornado izbjeći. 


Biskao je kauboj nježno 
njene žice srebrene 
izliše se suze tuge 

u stalagmite ledene. 


Izdiže se viti Vranac 
zaplesa uz kajdu tu 
te otperja u galopu 
niz preriju prokletu. 


Osjetih sve to strasno 

živoj se slici divio 

kao blijesak hitre munje 

uzdah mi se rodnoj grudi vinuo. 

AJKULA 


Mladi mornar ode moru 
da brodari jedrenjakom 
da dalgama uzde veze 

i ajkule lovi mrakom. 


Lutao je sinjim morem 
ko što suza po obrazu 
hvatao se za karanluk 
da otkrije staru stazu. 


Na nebu je jedna zvijezda 
zlatni ćirak zapalila 

iz mukle ga tamne noći 
bistrim umom izbavila. 


Smijala se morska zvijerka 
neiskusnom moreplovcu 

dvaput ga je zapljusnula 

dugim repom po britkom pramcu. 


Da ostavi kompas spravu 
i poljubi bitve brodom 

te ukroti puste želje 

za opakim ribljim rodom. 

Bilješka o autoru 

